04/01/2012 | Administración LocalMunicipal
Tordoia
Aprobación definitiva ordenanzas fiscais

Elevado a definitivo o acordo adoptado polo Pleno da Corporación municipal en sesión celebrada en data 27 de Novembro 2009 e 26 de Outubro de 2011, polo que se aprobou inicialmente a imposición da taxa por aproveitamento especial do dominio público local, a favor de empresas explotadoras do servizo de subministro de interese xeral, por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL). Contra este acordo cabe interpor recurso contencioso-administrativo no prazo de dous meses, contados dende o día seguinte ao de publicación do presente anuncio no Boletín Oficial da Provincia, na forma e prazos que establecen as normas reguladoras de dita xurisdicción, de conformidade co artigo 19 do TRLRFL. Tordoia, 20 de Decembro de 2011. O Alcalde, Asdo.: Antonio Pereiro Liñares Este Concello conforme ó autorizado polo artigo 106 da Lei 7/85 do 2 de abril, reguladora das Bases do Réxime Local e de acordo co previsto no artigo 20.4. s) do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, establece a Taxa por Recollida de Lixos, que se regulará pola presente Ordenanza, redactada conforme ó disposto no artigo 16 do RDl 2/2004 citado.1. O feito impoñible ven determinado pola prestación do servicio de recollida de lixos domiciliarios e residuos sólidos urbanos de vivendas, aloxamentos e locais ou establecementos onde se exerzan actividades industriais, comerciais, profesionais, artísticas e de servicios.2. O servicio de recollida de lixos domiciliarios será de recepción obrigatoria para aquelas zonas ou rúas onde se preste e a súa organización e funcionamento subordinarase ás normas que dicte o Concello para a súa regulamentación.1. Son suxeitos pasivos desta Taxa, en concepto de contribuíntes, as persoas físicas e xurídicas, así como as herdanzas xacentes, comunidades de bens e demais entidades que, carentes de personalidade xurídica, constitúan unha unidade económica o un patrimonio separado, susceptible de imposición, que resulten beneficiadas pola prestación do servicio.2. Terán a consideración de substitutos do contribuínte, os propietarios dos inmobles ou locais, os cales poderán repercutir, no seu caso, as cotas sobre os respectivos beneficiarios.1. Serán responsables solidariamente das obrigacións tributarias establecidas nesta Ordenanza toda persoa causante ou colaboradora na realización dunha infracción tributaria. Nos supostos de declaración consolidada, todas as sociedades integrantes do grupo serán responsables solidarias das infraccións cometidas neste réxime de tributación.2. Os copartícipes ou cotitulares das herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou un patrimonio separado, susceptible de imposición, responderán solidariamente e en proporción ás súas respectivas participacións das obrigacións tributarias de ditas entidades.3. Serán responsables subsidiarios das infraccións simples e da totalidade da débeda tributaria no caso de infraccións graves cometidas polas persoas xurídicas, os administradores daquelas que non realicen os actos necesarios da súa incumbencia, para o cumprimento das obrigacións tributarias infrinxidas, consistiran no incumprimento por aqueles que dependan deles ou adopten acordos que fixeran posible as infraccións. Así mesmo, tales administradores responderán subsidiariamente das obrigacións tributarias que estean pendentes de cumprimentar polas persoas xurídicas que cesaran nas súas actividades.1. Serán responsables subsidiarios os síndicos, interventores ou liquidadores de crebas, concursos, sociedades e entidades en xeral, cando por neglixencia ou mala fe non realicen as xestións necesarias para o total cumprimento das obrigacións tributarias devengadas con anterioridade a ditas situacións e que sexan imputables ós respectivos suxeitos pasivos. A obrigación de contribuír nacerá dende que teña lugar a prestación dos servicios, se ben entenderase, dada a natureza de recepción obrigatoria da recollida de lixo, que tal prestación ten lugar cando estea establecido e en funcionamento o servicio nas zonas ou rúas onde figuren domiciliados os contribuíntes suxeitos á Taxa. O período impositivo comprenderá o ano natural e devengarase o 1 de xaneiro de cada ano. A base impoñible estará constituída pola clase e natureza de cada centro productor do lixo: Vivenda, restaurante, bar, cafeterías e locais comerciais ou industriais. A estes efectos considerarase como lixo todo residuo ou detrito, embalaxes, recipientes ou envoltorios de alimentos, vestidos, calzados, etc., así como o producto da limpeza dos pisos ou vivendas e as das mesmas clases de comercios e industrias, excluíndose os residuos de tipo industrial, escombros de obras, detritos humanos, ou calquera outra materia, da que a recollida ou vertido esixa especiais medidas hixiénicas, profilácticas ou de seguridade. As cotas anuais a aplicar serán as seguintes: As cotas por prestación de servicios de carácter xeral e obrigatorio devengaranse dende que naza a obrigación de contribuír, esixíndose anualmente nos prazos sinalados no Regulamento Xeral de Recadación para os ingresos por recibo, con excepción da liquidación da alta inicial no padrón que se recadarase por ingreso directo. De conformidade co disposto no artigo 9, do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, non se recoñece beneficio tributario algún, agás os que sexan consecuencia do establecido nos Tratados ou Acordos Internacionais ou veñan previstos en normas con rango de Lei, así como aqueles que, sendo beneficiarios do servicio, se atopen como unidade familiar unipersoal con pensión non contributiva ou RISGA, previo informe dos servicios sociais municipais e policía local os cales terán unha bonificación do 30%. Tódalas persoas obrigadas ó pago deste tributo, deberán presentar no prazo de trinta días na Administración Municipal, declaración das vivendas ou establecementos que ocupen, mediante escrito dirixido ó Sr. Presidente da Corporación. Transcorrido dito prazo sen presentar a declaración, a Administración sen prexuízo das sancións que procedan, efectuará de oficio a alta na correspondente matrícula do tributo. O tributo recadarase anualmente nos prazos sinalados no Regulamento Xeral de Recadación para os tributos de notificación colectiva e periódica, agás que, para un exercicio en concreto o Pleno Municipal dispoña outra cousa. Por excepción a liquidación correspondente á alta inicial na matrícula ingresarase nos prazos indicados no citado Regulamento para os ingresos directos. En todo o relativo á cualificación de infraccións tributarias e sancións, ademais do previsto nesta Ordenanza, estarase ó disposto nos artigos 181 e seguintes da Lei Xeral Tributaria e demais normativa aplicable. A presente modificación da ordenanza fiscal, que foi aprobada polo Pleno do Concello de Tordoia en sesión celebrada o día 26 de Outubro de 2011, comezará a aplicarse a partir do día 1 de xaneiro de 2012, mantendo a súa vixencia ata a súa modificación ou derrogación expresa. O Concello de Tordoia establece a taxa por utilizacións privativas ou aproveitamentos especiais que se deriven da ocupación do solo, do subsolo e do voo de terreos de dominio público local, que se rexerá pola presente ordenanza. Esta ordenanza redáctase segundo o artigo 57 do Texto refundido 2/2004, do 5 de marzo, polo que se aproba o Texto refundido da Lei de facendas locais, en relación co artigo 20.3 da mesma lei e segundo a redacción da Lei 25/1998, do 13 de xullo, de modificación do Réxime legal das taxas estatais e locais. Son suxeitos pasivos da taxa pola ocupación do subsolo de terreos de uso público, en concepto de contribuíntes, as persoas físicas e xurídicas así como as entidades a que se refire o artigo 35.4 da Lei xeral tributaria que se beneficien, que utilicen ou que aproveiten especialmente o dominio público local en beneficio particular.1 A contía da taxa será a fixada na táboa seguinte 1. Escuadros e carrís para soster cables: unidade e semestre 1,15 euro 2. Transformadores, por cada m 2 ou fracción, ao semestre 11,00 euros 3. Caixas de amarre, distribución e rexistro, cada unha ao semestre 11,00 euros 4. Cables de traballo ou condución eléctrica, por metro lineal ao semestre 0,23 euros 5. Condución telefónica aérea adosada ou non á fachada ou subterránea por metro e semestre 0,23 euros 6. Ocupación do subsolo, do solo ou do voo con cables, por metro e semestre 0,23 euros 7. Ocupación de vía con tubaxes para conducir auga ou gas, por m e semestre 0,10 euros 8. Ocupación do subsolo con condutores de calquera clase: cando o ancho exceda de 0,50 mts. por cada metro e semestre 0,10 euros 9. Cando exceda do largo anterior, por cada 0,50 m ou fracción 0,02 euros 1. Cun diámetro superior a 0,10 m, por semestre 5,10 euros 2. Postes cun diámetro inferior a 0,10 m, por semestre 3,10 euros 1. Por cada báscula, ao semestre 11,00 euros 2. Por cada cabina fotográfica ou similar, ao semestre 5,10 euros 3. Aparellos ou máquinas de venda de expedición automática de calquera produto non especificado, por unidade ao semestre 5,10 euros 1. Surtidores de gasolina, por cada m 2 e semestre 1,15 euro 2. Ocupación do subsolo con depósitos de gasolina por m 3 e semestre 2,20 euros 1. Reservas especiais para prácticas de autoescolas, por cada 50 m 2 e semestre 2,20 euros 1. Por cada guindastre para a construción de que o brazo ocupe o voo da vía pública, ao semestre 104,75 euros 1. Subsolo: por cada m 3 ocupado con muros de contención, soleiras e lousas, ao semestre 104,75 euros 2.-Solo ou volo: por cada m 2 ou fracción e semestre 104,75 euros 2 A contía da taxa para as empresas explotadoras de servizos de subministracións que afecten á xeneralidade ou a unha parte importante da veciñanza, consistirá no 1,5 % dos ingresos brutos procedentes da facturación que obteñan anualmente.1 A obriga de pagamento nace nos casos seguintes: a) Tratándose de concesións de novos aproveitamentos da vía pública, no momento de solicitar a correspondente licenza. b) Tratándose de concesións de aproveitamentos xa autorizados, o pagamento periódico da taxa terá lugar o 1 de xaneiro de cada ano e o período impositivo comprenderá o ano natural. Nos supostos de inicio ou de cesamento durante o transcurso do ano natural, o período impositivo axustarase a esa circunstancia co conseguinte rateo da cota, nos termos seguintes.2. O pagamento da taxa efectuarase no xeito seguinte: a) Tratándose de concesións de novos aproveitamentos, por ingreso directo na caixa da Tesouraría Municipal, con anterioridade a entregar a correspondente licenza ou autorización. O ingreso efectuado terá carácter de depósito previo, de conformidade co artigo 26.1, do Real decreto lexislativo 2/2004, do 5 de marzo, segundo a redacción da Lei 25/1998, do 13 de xullo, de modificación do réxime legal das taxas estatais e locais. Elevarase a definitivo ao concederse a correspondente licenza ou autorización. b) Tratándose de concesións de aproveitamentos xa autorizados e prorrogados, unha vez incluídos nos padróns ou matrículas da taxa, por anos naturais nas oficinas do Concello dende o día 16 do mes de xaneiro ata o día 15 do mes de febreiro.1 Non se concederá ningunha exención ou bonificación a respecto da taxa que regula esta ordenanza.2 O Estado, as comunidades autónomas e as entidades locais non estarán obrigados ao pagamento da taxa polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguranza cidadá ou á defensa nacional.1 As cantidades esixibles liquidaranse por cada aproveitamento solicitado ou realizado.2 As persoas ou entidades interesadas na concesión de aproveitamentos deberán solicitar previamente a correspondente licenza e tamén realizar o depósito previo, de conformidade co artigo 26.1, do Real decreto lexislativo 2/2004, do 5 de marzo, segundo redacción da Lei 25/1998, do 13 de xullo, de modificación do réxime legal das taxas estatais e locais.3 Logo de se autorizar a ocupación, entenderase prorrogada automaticamente ata que a persoa interesada solicite a baixa ou se declare a súa caducidade.4 A presentación da baixa terá os seus efectos a partir do día primeiro do mes seguinte do período autorizado.5 A non presentación da baixa determinará a obriga de seguir abonando a taxa.6 Cando por causas non imputables ao suxeito pasivo non se desenvolva o dereito á utilización ou aproveitamento do dominio público, devolverase o importe correspondente. En todo o relativo á cualificación de infraccións tributarias e sancións, ademais do previsto nesta ordenanza, estarase ao disposto nos artigos 181 e seguintes da Lei xeral tributaria e demais normativa aplicable. A presente modificación da ordenanza fiscal, que foi aprobada polo Pleno do Concello de Tordoia en sesión celebrada o día 26 de Outubro de 2011, comezará a aplicarse a partir do día 1 de xaneiro de 2012, mantendo a súa vixencia ata a súa modificación ou derrogación expresa. No uso das facultades concedidas polos artigos 133.2 e 142 da Constitución e polo artigo 106 da Lei 7/1985 do 2 de abril, reguladora das bases de réxime local e de conformidade co disposto no artigo 57 en relación co artigo 20 do Real Decreto Lexislativo 2/2005, do 5 de marzo, polo que se aproba o texto refundido da Lei Reguladora das Facendas Locais, o Concello de Tordoia estable a taxa polo subministro de auga potable e servicios complementarios, incluídos os dereitos de enganche de liñas, colocación e utilización de contadores, que se regulará pola presente ordenanza fiscal, redactada conforme ó disposto no artigo 16 do citado R. D. L. Constitúe o feito impoñible desta taxa, a prestación do servicio da distribución de auga potable a domicilio, e saneamento no termo municipal, o enganche de liñas á rede xeral e a colocación e utilización de contadores.1) A obriga de contribuír nacerá no momento de prestarse o servicio previa a correspondente solicitude ou desde que se utilice este sen ter obtido a previa licencia, debendo depositarse previamente o pago correspondente ó enganche.2) A obriga do pago da taxa regulada nesta ordenanza establécese da forma seguinte: - Taxa de conexión, antes de efectuarse a conexión e se entenderá como taxa única e definitiva. - Taxa por consumo e saneamento, dende o momento no que se inicie a prestación do servicio e a súa facturación e cobro, efectuaranse con periodicidade trimestral. O prezo de dita taxa efectuarase no momento de presentación, ó obrigado a realizalo da correspondente factura. As débedas por esta taxa poderán esixirse polo procedemento de constrinximento, de acordo co regulamento xeral de Recadación. O impago de tres facturacións consecutivas será motivo suficiente para cortar o subministro de auga ó obrigado moroso. Son suxeitos pasivos da taxa en concepto de contribuíntes, as persoas físicas e xurídicas, así como as entidades a que se refire o artigo 33 da Lei Xeral Tributaria, que soliciten ou resulten beneficiadas polos servicios a que se refire esta Ordenanza. Terán a consideración de substitutos do contribuínte os propietarios das vivendas ou locais ás que se provea do servicio, as cales poderán repercutir, no seu caso, as cotas sobres os respectivos beneficiarios.1) Responderán solidariamente das obrigas tributarias do suxeito pasivo, as persoas físicas ou xurídicas que son causantes ou colaboran na realización dunha infracción tributaria, así como os copartícipes ou cotitulares das Entidades recollidas no artigo 33 da Lei Xeral Tributaria, que responderán en proporción a súas respectivas participacións das obrigas tributarias de ditas entidades.2) Serán responsable subsidiarios os administradores ou liquidadores de quebras, concursos, sociedades e entidades en xeral, nos supostos e con alcance que sinale o artigo 40 da Lei Xeral Tributaria. A base do presente tributo estará constituída por: As acometidas á rede xeral: o feito da conexión á rede por cada local comercial, vivenda individual. No subministro ou distribución de auga: os metros cúbicos de auga consumida no inmoble onde estea instalado o servicio. No servicio de saneamento: os metros cúbicos facturados en auga. SUMINISTRO DE AUGA: €/mes A) Usos domésticos: Mínimos ata 15 m 3 /mes 0,335€/m 3 Exceso 0,393€/m 3 B) Usos industriais Minimo ata 30 m 3 /mes 0,335€/m 3 Excesos 0,416€/m 3 SANEAMENTO: Por m 3 facturado de auga 0,104€/m 3 ACOMETIDAS ABASTECEMENTO: Arqueta para colocación de tapa de 15 x 15 Lonxitude de zanxa de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na zanxa e pavimento. Acometidas de mais de 5 mtros farase un presuposto para cada caso. ACOMETIDA SANEAMENTO: Arqueta para colocación de tapa de 15 x 25 Lonxitude de zanxa de 1 a 5 metros (apertura e peche e reposición de pavimento) Acometidas de máis de 5 metros farase un presuposto para cada caso. - Variacións de titularidade sen dar lugar a modificacións nas instalacións: 13,83€. Estas tarifas enténdense sen prexuízo da repercusión legal que no seu caso, deba realizarse polos impostos indirectos que graven a prestación do servicio. Estas tarifas serán incrementadas anualmente na subida do I. P. C. De conformidade co disposto no artigo 9 do R. D. L.2/2004, do 5 de marzo, non se recoñece beneficio tributario algún, salvo os que sexan consecuencia do establecido nos Tratados ou Acordos Internacionais, ou os expresamente previstos en normas con rango de Lei. Nas épocas de seca ou carestía da auga e durante os meses de xullo, agosto e setembro, o Concello poderá ordenar a restricción do consumo, segundo o esixa as circunstancias. Mentres dure a seca ou carestía e sempre durante os meses citados, o uso da auga queda limitado exclusivamente ó uso doméstico, quedando prohibido o seu consumo para outros usos, tales como regar xardíns, lavadoiros, piscinas, lavado de coches e en xeral, todo o que non supoña uso doméstico. No caso de que por escaseza de caudal, augas sucias, seca, xeadas, reparacións, etc., o Concello tivera que suspender total ou parcialmente o subministro, os abonados non terán dereito a reclamación algunha, nin indemnización por danos, prexuízos, ou calquera outro concepto, entendéndose neste sentido que a concesión se fixo a título precario. En todo o relativo á cualificación de infraccións tributarias e sancións, ademais do previsto nesta ordenanza, estarase ó disposto nos artigos 77 e seguintes da Lei Xeral Tributaria e demais normativa aplicable. En todo o non especialmente previsto nesta ordenanza, se estará ó disposto no Regulamento do servicio municipal de abastecemento de auga, saneamento e depuración do Concello de Tordoia. O disposto na presente ordenanza entenderase en todo caso, sen prexuízo de calquera que sexa a forma de xestión do servicio A presente Ordenanza Fiscal foi aprobada polo Pleno da Corporación en sesión celebrada o día 26 de Outubro de 2011, sendo de aplicación a partir 1º de Xaneiro de 2012, permanecendo vixente ata que se acorde ou derrogación. De conformidade co previsto no art.57 e 20.4. o) do Texto refundido da Lei de Facendas Locais aprobado por Real Decreto Lexislativo 2/2004, este Concello establece a Taxa pola utilización de piscinas e das instalacións deportivas. Constitúe o feito impoñible deste tributo o uso e utilización do polideportivo municipal sito en Pontepedra. Están obrigadas ao pagamento desta taxa as persoas naturais ou xurídicas que solicitaren a utilización das instalacións deportivas e as entidades, os organismos, as asociacións, as federacións, os clubs, etc., en cuxo nome se solicita a autorización para utilizar as instalacións. Por cada hora ou fracción: 10 euros Cando o Concello organice directamente algunha actividade de carácter especial, sexa ou non deportiva, poderá establecer unha cota de entrada.1 As persoas, clubs, entidades, federacións, etc., que desexan utilizar as instalacións deberán solicitalo por escrito, con, cando menos, tres días de antelación, perante o Concello. Na solicitude deberase expresar os días e as horas que desexan efectuar a utilización e demais circunstancias que estimaren oportunas.2 As solicitudes debidamente tramitadas serán resoltas polo alcalde -presidente ou pola persoa en que delegue. No momento de comunicar a concesión do uso da instalación, deberá ingresarse nunha conta bancaria de titularidade municipal o importe da taxa correspondente, sen que, en ningún caso, se abrirán as instalacións sen presentar a correspondente autorización e o xustificante de ingreso perante a persoa responsable.3 No caso das persoas abonadas, terán esta consideración aquelas que o soliciten ao Concello en instancia normalizada dirixida ao alcalde, unha instancia que se poderá recoller, ademais de na Casa Consistorial, nas propias instalacións municipais. Acompañando á instancia debidamente cuberta, xuntarase o xustificante de ter feito o ingreso da primeira cota na entidade bancaria correspondente. En ningún caso se admitirán pagamentos en efectivo nas instalacións municipais.1 De conformidade co disposto no artigo 9 do Real decreto lexislativo 2/2004, non se recoñece ningún beneficio tributario, agás os que foren consecuencia do establecido nos tratados ou acordos internacionais ou veñan previstos en normas con rango de lei.2 Os interesados na obtención de exencións ou bonificacións sobre o importe das tarifas que crean ter dereito de obtelas deberán solicitalo ao concello facendo constar as circunstancias que xustifiquen a súa solicitude. A presente modificación da ordenanza fiscal, que foi aprobada polo Pleno do Concello de Tordoia en sesión celebrada o día 26 de Outubro de 2011, comezará a aplicarse a partir do día 1 de xaneiro de 2012, mantendo a súa vixencia ata a súa modificación ou derrogación expresa. Este Concello conforme ó autorizado polo artigo 106 da Lei 7/85 do 2 de abril, reguladora das Bases do Réxime Local e de acordo co previsto no artigo 20.4.0) do Texto refundido da Lei reguladora das Facendas Locais, aprobado por Real decreto 2/2004, de 5 de marzo establece a Taxa pola realización de actividades deportivas e culturais, que se regulará pola presente Ordenanza, redactada conforme ó disposto no artigo 16 do Texto refundido citado. Constitúe o feito impoñible deste tributo: a) a participación en actividades deportivas organizadas polo Concello de Tordoia b) a participación en actividades culturais organizadas polo Concello de Tordoia A obrigación de contribuír nacerá dende que se inicie a actividade Son suxeitos pasivos as persoas físicas ou xurídicas que soliciten ou resulten beneficiadas das actividades que constitúen o feito impoñible desta taxa. As tarifas a aplicar serán as seguintes ( prezo anual en euros): 6.1. A solicitude de inscrición ós distintos cursos presentarase no Concello de Tordoia, en instancia dirixida ao señor alcalde, facendo constar idade e domicilio. A calidade de usuario será comunicado ao afectado, unha vez comprobado que a solicitude reúne todas as condicións esixidas e que existe cupo suficiente.6.2. Dacordo co establecido na Lei 40/2003, do 18 de novembro, de protección ás familias numerosas, establécense as seguintes prezos: Deben acreditar a condición de familia numerosa no momento de solicitar a inscrición coa presentación do libro de familia.6.3. Os abonados deberán satisfacer as súas cotas dentro dos primeiros cinco días hábiles dos meses de outubro e de xaneiro. As cotas ingresaranse en calquera das contas abertas polo Concello de Tordoia, en Novagalicia Banco ou no Banco Español de Crédito (BANESTO). De conformidade co disposto no artigo 9 da Lei 39/88 do 28 de decembro, non se recoñece beneficio tributario algún, agás os que sexan consecuencia do establecido nos Tratados ou Acordos Internacionais ou veñan previstos en normas con rango de Lei. As persoas con minusvalía igual ou superior ao 33% terán un desconto dun 50% no prezo de cada actividade. Deberán achegar orixinal do certificado de minusvalía. En todo o relativo á calificación de infraccións tributarias e sancións, ademais do previsto nesta Ordenanza, estarase ó disposto nos artigo 181 e seguintes da Lei Xeral Tributaria e demais normativa aplicable. A presente modificación da ordenanza fiscal, que foi aprobada polo Pleno do Concello de Tordoia en sesión celebrada o día 26 de Outubro de 2011, comezará a aplicarse a partir do día 1 de xaneiro de 2012, mantendo a súa vixencia ata a súa modificación ou derrogación expresa. O abeiro do previsto nos artigos 57, 20 e 24.1 do texto refundido da Lei reguladora das Facendas locais, aprobado polo Real decreto Lexislativo 2/2004, do 5 de marzo, regúlase a taxa por utilización privativa ou aproveitamentos especiais constituídos no solo, subsolo e voo das vías públicas municipais, a favor de empresas explotadoras de servizos de subministros que resulten de interese xeral ou afecten á xeneralidade ou a unha parte importante do vecindario, que se rexerá pola presente ordenanza fiscal.1. Constitúe o feito impoñible da taxa o disfrute da utilización privativa, ou os aproveitamentos especiais constituídos no solo, subsolo e voo das vías públicas municipais, a favor de empresas ou entidades que utilizan o dominio público para prestar os servizos de subministros que resulten de interese xeral ou afecten á xeneralidade ou a unha parte importante do vecindario.2. O aproveitamento especial do dominio público producirase sempre que para a prestación do servizo de subministro téñanse que utilizar antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular daquelas.3. En particular, comprenderanse entre os servizos referidos nos parágrafos anteriores, os subministros de auga, gas, electricidade, telefonía fixa, telefonía móbil e outros medios de comunicación que se presten, total ou parcialmente, a través de redes e antenas fixas que ocupan o dominio público municipal.4. O pago da taxa regulada nesta ordenanza supón a exclusión expresa da exacción doutras taxas derivadas da utilización privativa ou o aproveitamento especial constituído no solo, subsolo ou voo das vías públicas municipais, precisos para a prestación dos servizos de subministros de interese xeral.1. Son suxeitos pasivos as empresas ou entidades explotadoras de servizos de subministro que resulten de interese xeral ou afecten á xeneralidade ou a unha parte importante do vecindario, tales como os de abastecemento de auga, subministro de gas, electricidade, telefonía (fixa ou móbil) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente, ente do seu carácter público ou privado. A estes efectos, inclúense entre as empresas explotadoras de ditos servizos as empresas distribuidoras e comercializadoras dos mesmos.2. Teñen a consideración de suxeitos pasivos as empresas ou entidades explotadoras a que se refire o parágrafo anterior, tanto se son titulares das correspondentes redes a través das que se efectúan os subministros como se, non sendo titulares de ditas redes, o son de dereitos de uso, acceso ou interconexión ás mesmas.3. Tamén serán suxeitos pasivos da taxa as empresas e entidades, públicas ou privadas, que presten servizos, ou exploten unha rede de comunicación no mercado, conforme ó previsto nos art 6 e concordantes da Lei 32/2003, do 3 de novembro, xeral de Telecomunicacións.4. As empresas titulares das redes físicas, ás que non lle resulte aplicable o que se prevé nos parágrafos anteriores, están suxeitas á taxa por ocupacións do solo subsolo e voo das vías públicas, regulada na ordenanza fiscal correspondente.1. As obrigas tributarias pendentes das sociedades e entidades con personalidade xurídica disoltas e liquidadas transmitiranse ós socios, coparticipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía integra das débedas pendentes. b) Cando legalmente se teña limitado a responsabilidade, o valor da cota de liquidación que corresponda. Poderán transmitirse as débedas devengadas na data de extinción da personalidade xurídica da sociedade ou entidade, aínda que non estean liquidadas.2. As obrigas tributarias pendentes das sociedades mercantís, en supostos de extinción ou disolución sen liquidación, transmitiranse ás persoas ou entidades que sucedan, ou sexan beneficiarios da operación.3. As obrigas tributarias pendentes das fundacións, ou entidades a que se refire o art.35.4 da Lei xeral tributaria, en caso de disolución das mesmas, transmitiranse os destinatarios dos bens e dereitos das fundacións, ou ós participes ou cotitulares de ditas entidades.4. As sancións que procedan polas infraccións cometidas polas sociedades e entidades ás que se refiren os parágrafos anteriores esixiranse ós sucesores daquelas, ata o límite do valor da cota de liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade esténdese á sanción. b) Os participes ou cotitulares das entidades a que se refire o art.35.4 da Lei xeral tributaria, en proporción as súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións efectuadas nun procedemento concursal.6. Responderán subsidiariamente da débeda tributaria: a) Os administradores de feito ou de dereito das persoas xurídicas que non houberan realizado os actos necesarios para o cumprimento das obrigas tributarias ata os límites seguintes: – Cando se teñan cometido infraccións tributarias responderán da débeda tributaria pendente e das sancións. – En supostos de cese das actividades, polas obrigas tributarias devengadas, que se encontren pendentes na data de cese, sempre que non houberan feito o necesario para o seu pago ou houberan tomado medidas causantes da falta de pago. b) Os integrantes da administración concursal e os liquidadores de sociedades e entidades que non houbesen realizado as xestións necesarias para o cumprimento das obrigas tributarias devengadas con anterioridade.7. A responsabilidade esixirase en todo caso nos termos e de acordo co procedemento previsto na Lei Xeral tributaria.1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste municipio, aplicaranse as seguintes fórmulas de cálculo: a) Base impoñible. A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt + (NH * Cmm) Sendo: Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio de 2010 é de 58,9 €/ano. Nt = N.º de teléfonos fixos instalados no municipio, no ano 2008, que é de 1.206 NH = 95% do número de habitantes empadroados no municipio. En 2008: 4.399 Cmm = Consumo medio telefónico, estimado por teléfono móbil por chamadas de móbil a móbil. O seu importe para 2010 é de 279,1 euros/ año. c) Cota básica. A cota básica global determinase aplicando o 1,4 por 100 á base impoñible: QB = 1,4% s/ BI Cota tributaria/operador = CE * QB Sendo: CE = Coeficiente atribuíble a cada operador, segundo a súa cota de participación no mercado. Incluíndo as modalidades de pospago e prepago. O valor da cota básica (QB) para 2010 é de 17.323,69 €. d) Imputación por operador. Para 2010 o valor CE e a cota trimestral a satisfacer por cada operador son os seguintes: CE Cota trimestral Movistar: 48.87%, 2.116,52 € Vodafone: 33,10%, 1.433,54 € Orange: 16,58%, 718,07 € Yoigo: 0.71%, 30,75 € Outros: 0,76%, 32,92 € As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no parágrafo b) deste artigo. A efectos de determinar o coeficiente CE, os suxeitos pasivos poderán probar perante o Concello que o coeficiente real de participación no exercicio anterior ó de devengo da taxa foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario.1. Cando o suxeito pasivo sexa titular da rede que ocupa o solo, subsolo ou voo das vías públicas, mediante a cal se produce o disfrute do aproveitamento especial do dominio público local, a base impoñible está constituida pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas noa artigo 3 desta ordenanza.2. Cando para o disfrute do aproveitamento especial a que se refire o parágrafo anterior, o suxeito pasivo teña utilizado redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar o titular da rede, polo uso da mesma.3. Os efectos dos parágrafos anteriores, teñen a consideración de ingresos brutos procedentes da facturación aqueles que, sendo imputables a cada entidade, teñan sido obtidos pola mesma como contraprestación polos servizos prestados neste termo municipal, en desenrolo da actividade ordinaria, só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministros ou servizos de interese xeral, propios da actividade da empresa que correspondan a consumos dos aboados efectuados no municipio. b) Servizos prestados ós consumidores necesarios para a recepción do subministro ou servizo de interese xeral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e substitución dos contadores ou instalacións propiedade da empresa. c) Alugueres, canons ou dereitos de interconexión percibidos doutras empresas subministradoras de servizos que utilicen a rede da entidade que ten a condición de suxeito pasivo. d) Alugueres que teñan que pagar os consumidores polo uso dos contadores, ou outros medios utilizados na prestación do subministro ou servizo. e) Outros ingresos que se facturen polos servizos resultantes da actividade propia das empresas subministradoras.4. Non se incluirán entre os ingresos brutos, a estes efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e prexuízos, a menos que sexan compensación ou contraprestación por cantidades non cobradas que se teñan que incluír nos ingresos brutos definidos no parágrafo 3. c) Os ingresos financeiros, como intereses, dividendos e calquera outro de natureza semellante. d) Os traballos realizados pola empresa para o seu inmobilizado. e) As cantidades procedentes de enaxenación de bens e dereitos que forman parte do seu patrimonio.6. As taxas reguladas nesta ordenanza esixibles ás empresas ou entidades sinaladas no art.3 desta ordenanza, son compatibles con outras taxas establecidas, ou que poida establecer o Concello, pola prestación de servizos ou a realización de actividades de competencia local, das que as mencionadas empresas sexan suxeitos pasivos.7. A contía da taxa determinase aplicando o 1,5 por 100 á base impoñible definida neste artigo.1. O período impositivo coincide co ano natural agás nos supostos de inicio ou cese na utilización ou aproveitamento especial do dominio público local necesario para a prestación do subministro ou servizo, casos en que procederá aplicar o prorrateo trimestral, conforme as seguintes regras: a) Nos supostos de altas por inicio de actividade, liquidarase a cota correspondente ós trimestres que restan para finalizar o exercicio, incluído o trimestre no que ten lugar a alta. b) Nos casos de baixa por cese da actividade, liquidarase a cota que corresponda ós trimestres transcorridos dende o inicio do exercicio, incluíndo aquel no que se orixine o cese.2. A obriga de pago da taxa regulada nesta ordenanza nace nos momentos seguintes: a) Cando se trate de concesións ou autorizacións de novos aproveitamentos, no momento de solicitar a licenza correspondente. b) Cando o disfrute do aproveitamento especial a que se refire o artigo 1 desta ordenanza non requira licenza ou autorización, dende o momento en que se ten iniciado o citado aproveitamento. A tal efecto, enténdese que ten comenzado o aproveitamento especial cando se inicia a prestación de servizos ós usuarios que o soliciten.3. Cando os aproveitamentos especiais do solo, subsolo ou voo das vías públicas se prolonguen durante varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural.1. As empresas operadoras de servizos de telefonía móbil relacionadas no artigo 5 desta ordenanza deberán presentar a autoliquidación e efectuar o ingreso da cuarta parte resultante do que establece dito artigo nos meses de abril, xullo, outubro e decembro.2. Outras empresas prestadoras de servizos de telefonía móbil presentarán a súa declaración en base ós parámetros establecidos no artigo 5 e tendo en conta o período de prestación efectiva dos servizos durante o ano 2010.3. Unha vez rematado o exercicio 2010 os suxeitos pasivos que probaran, en base de datos oficiais, que a súa participación neste período é distinta da porcentaxe aplicada a efectos do computo da taxa regulada na presente ordenanza, poderán solicitar a regularización procedente.1. Respecto ós servizos de subministro regulados no artigo 6.º desta ordenanza, establécese o réxime de autoliquidación para cada tipo de subministro, que terá periodicidade trimestral e comprenderá a totalidade dos ingresos brutos facturados no trimestre natural ó que se refira. O cese na prestación de calquera subministro ou servizo de interese xeral, comporta a obriga de facer constar esta circunstancia na autoliquidación do trimestre correspondente así como a data de finalización.2. Poderase presentar a declaración final o último día do mes seguinte ou o inmediato hábil posterior a cada trimestre natural. Presentarase no Concello unha autoliquidación para cada tipo de subministro efectuado no termo municipal, especificando o volume de ingresos percibidos por cada un dos grupos integrantes da base impoñible, segundo se especifica no artigo 6.º.3 desta ordenanza. A especificación referida ó concepto previsto na letra c) do mencionado artigo, incluirá a identificación da empresa ou empresas subministradoras de servizos ás que se lles teña facturado cantidades en concepto de peaxe. A contía total de ingresos declarados polos subministro a que se refire o parágrafo a) do citado artigo 6.º.3 non poderá ser inferior á suma dos consumos rexistrados en contadores, ou outros instrumentos de medida, instalados no municipio.3. As empresas que utilicen redes alleas deberán acreditar a cantidade satisfeita ós titulares das redes coa finalidade de xustificar a minoración de ingresos a que se refire o artigo 6.º.2 da presente ordenanza. Esta acreditación acompañarase da identificación da empresa ou entidade propietaria da rede utilizada.4. Expedirase un documento de ingreso para o interesado, que lle permitirá satisfacer a cota nos lugares e prazos que se indiquen.5. Por razóns de custo e eficacia, cando da declaración trimestral dos ingresos brutos se derive unha liquidación de cota inferior a 6 euros, acumularase á seguinte. A presentación das autoliquidacións despois do prazo fixado no punto 2 deste artigo comportará a esixencia dos recargos de extemporaneidade, segundo prevé o artigo 27 da Lei xeral tributaria.6. A empresa “Telefónica de España, S. A. U.”, que ten cedido por Telefónica S. A. os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9% dos seus ingresos brutos que satisface a este Concello. As restantes empresas do “Grupo Telefónica”, están suxeitas ó pago da taxa regulada nesta ordenanza. En particular, Telefonica Móviles España, S. A. esta suxeita á taxa, nos termos regulados no artigo 5.º da presente ordenanza.1. A falta de ingreso da débeda tributaria que resulte da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no art.191 da Lei xeral Tributaria, que cualificarase e sancionarase segundo dispón o citado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse de acordo co que se prevé na Lei xeral tributaria, no Regulamento Xeral das actuacións e procedementos de xestión e inspección tributarias, aprobado por Real decreto1065/2007 e na Ordenanza Xeral de Xestión, Inspección e Recadación dos ingresos de dereito público municipais.3. A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei Xeral Tributaria, que cualificarase e sancionarase segundo dispón o citado artigo. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, Nh se así procede. Se non se modifica a presente ordenanza, continuarán sendo de aplicación os parámetros establecidos para o exercicio 2010. Se a presente ordenanza debe ser aplicada despois de 2010, as referencias a este ano, contidas nos artigos 5.º e 8.º, deben entenderse realizadas respecto de cada un dos exercicios en que se aplique a ordenanza. Os preceptos desta ordenanza fiscal que, por razóns sistemáticas reproduzan aspectos da lexislación vixente e outras normas de desenrolo, e aquelas nas que se fagan remisións ós preceptos desta, entenderase que son automaticamente modificados e/ou substituídos, no momento en que se produza a modificación dos preceptos legais e regulamentarios dos que traen causa. A presente ordenanza fiscal foi aprobada polo Pleno da Corporación, en sesión de data 27 de Novembro de 2009 e manterase vixente ata a súa modificación ou derrogación expresa. O Concello de Tordoia establece a Taxa pola utilización de instalacións culturais e outros servizos análogos conforme ao que autoriza o artigo 106 da Lei 7/85, do 2 de abril, reguladora das bases do réxime local e de acordo co previsto no artigo 20.4. o) do Texto refundido da Lei reguladora das facendas locais, aprobado por Real decreto 2/2004, do 5 de marzo. A taxa regularase pola presente ordenanza, que está redactada conforme ao artigo 16 do Texto refundido citado. Constitúe o feito impoñible deste tributo o uso de instalacións culturais. A obrigación de contribuír nacerá dende que se inicie a utilización, mediante a entrada ao recinto e logo de se pagar a taxa. Caso de escolas deportivas, esta obriga será dende o inicio da actividade. Caso de instalacións culturais, será dende o primeiro día de utilización, logo de se pagar as taxas. Son suxeitos pasivos as persoas físicas ou xurídicas que solicitaren ou resultaren beneficiadas das actividades que constitúen o feito impoñible desta taxa. Tomarase como base do presente tributo os días que se utilicen as instalacións e a participación. As tarifas que se aplicarán serán as seguintes: 6.1. Casa de Cultura de Pontepedra - Por cada día: 10 euros.6.2. Centros Sociais e Culturais parroquiais: - Por cada día: 5 euros 1 As persoas, os clubs, as entidades, as federacións, etc., que desexaren utilizar as instalacións deberán solicitalo por escrito con, cando menos, tres días de antelación, perante o Concello. Na solicitude expresaranse os días e as horas que desexan utilizar a instalación e demais circunstancias que estimaren oportunas.2 As solicitudes debidamente tramitadas serán resoltas polo alcalde ou pola persoa en que delegue. No momento de comunicar a concesión do uso da instalación, deberá ingresarse nunha conta bancaria de titularidade municipal, o importe da taxa correspondente, sen que, en ningún caso, se abrirán as instalacións sen presentar a correspondente autorización e o xustificante de ingreso perante a persoa responsable.3 Caso de que as instalacións se usen durante máis dun mes, o suxeito pasivo abonará as taxas correspondentes dentro dos cinco primeiros días do mes, mediante domiciliación bancaria.1 De conformidade co disposto no artigo 9 do Real decreto lexislativo 2/2004, non se recoñece ningún beneficio tributario, agás os que sexan consecuencia do establecido nos tratados ou nos acordos internacionais ou veñan previstos en normas con rango de lei.2 Os interesados na obtención de exencións ou bonificacións sobre o importe das tarifas que crean ter dereito de obtelas deberán solicitalo ao concello facendo constar as circunstancias que xustifiquen a súa solicitude. En todo o relativo á cualificación de infraccións tributarias e de sancións, ademais do previsto nesta ordenanza, estarase ao disposto nos artigos 181 e seguintes da Lei xeral tributaria e demais normativa aplicable. A presente ordenanza fiscal foi aprobada polo Pleno da Corporación en sesión do 26 de Outubro de 2011 e manterase vixente ata a súa modificación ou derrogación expresa.